لَلِت ادِتیہ مُکتَپِدا

لَلِت ادتیہ عرف مُکتاپیدا ( 724 CE760 -CE) اوس برصغیر پاک و ہند کس کٔشیٖر علاقک اَکھ کارکوٹا بادشاہ۔ 12 مہ صدی ہنٛدؠ کشمیری مورخ کَلہَن چھ للیتادتیہ بطور "عالمی فاتح" بیان کران، تہٕ چھ أمس پوٗرٕ ہندوستانس تہٕ وسطی ایشیاہس مَنٛز معجزٲتی طاقتن تہٕ بٔڑس پیمانس پؠٹھ فتوحاتک سہرٕ دوان۔ ییٚلہٕ زن کلہانہ سنٛد بیان معاصر ریکارڈن ہند طرفٕ تائید چھ نہٕ کرنہٕ تہٕ بڑس پیمانس پؠٹھ مبالغہ آرائی کہ طور پأٹھؠ مسترد کرنہٕ آو، مگر سہ چھ پننس خاندانک سارِوٕے کھوتہٕ طاقتور بادشاہ کس طورس پؠٹھ قبول کرنہٕ یوان۔ ہمسایہ ٹینٛگ خاندان توٲریٖخ چھ تس أکس جاگیردار سنٛدؠ پٲٹھؠ پیش کران، تہٕ تینٛگ مہمن مَنٛز تہنٛز شمولیتن آسہے کشمیرس مَنٛز أکس عظیٖم فاتح سنٛد پٲٹھؠ تہنٛز ساکھ بڑاونس مَنٛز اہم کردار ادا کوٚرمت۔

للیتادتیہ ہن کٔر کشمیرس مَنٛز واریاہ مزارات قٲیم، یمن مَنٛز وٕنکیٚو تباہ گژھن وول مارتنٛڈ سِری مندر تہٕ شٲمل چھ۔ تمہ کٕر واریاہ قصبہٕ تہ قٲئم، یمن مَنٛز پَرِہاسپوٗر چہ نوٚو رازدٲنؠ تہٕ شٲمل ٲس۔

 حَوالہٕ